
TATĂL NOSTRU 


Când norii tună, iar oceanele vuiesc, ele te cheamă: 
Domnul nostru! Când stelele cad şi focul izbucneşte din 
pământ, ele îți spun: Făcăzoru/ nostru! Când bobocii flo- 
rilor se deschid şi ciocârliile adună fân uscat ca să le facă 
puilor cuiburi, ele Îţi cântă: Szăpânul nostru! lar când 
ridic eu ochii mei spre tronul Tău, Îţi şoptesc Ție: Tază/ 
nostru 

A fost o vreme, îndelungată, cumplită vreme, când şi 
oamenii În ziceau şi le numeau Domn, sau Făcător, 
sau Stăpân! Aşa a fost, cu adevărat, când omul simțea 


că este numai un lucru între lucruri. Dar acum, mul- 
țumită Fiului Tău Unuia-Născut şi Celui mai bun din- 
tre fiii Tăi, am învățat numele "Tău cel adevărat. Drept 
aceea şi eu îndrăznesc să Le chem împreună cu Hristos: 
Tată! 

Dacă Te numesc Dom, cu frică mă plec înaintea Ta ca 
un rob în gloata robilor. 

Dacă Te numesc Făcăzor, mă despart de Tine la fel cum se 
desparte noaptea de zi sau frunza de pomul său. 

Dacă le privesc şi zic Szăpân, sânt ca o piatră între pie- 
tre şi ca o cămilă între cămile. 

Dar dacă deschid buzele mele şi şoptesc Zăză, dragostea 
ia locul fricii, pământul priveşte înălțat mai aproape de 
cer, şi merg alături de Tine ca alături de un prieten în 
grădina acestei lumi, împărtăşind slava şi pătimirea şi 
puterea "Ia. 

Tatăl nostru! Tu eşti Tatăl nostru, al tuturor: Te-aş 
micşora pe Tine şi m-aş micşora şi pe mine dacă Te-aş 
numi: Zoză! meu! 

Tatăl nostru! Tu te îngrijeşti atât de mine, care sânt 
unul singur, dar mai vârtos de întreaga lume. Scopul 
tău este Împărăţia Ta, iar nu un singur om. Iubirea 
de sine Își strigă: Tăză/ meu!, în timp ce dragostea În 
strigă: Zază/ nostru! 

În numele tuturor oamenilor, care sânt frații mei, eu 
mă rog ie: Zăză/ nostru! 

În numele tuturor făpturilor care mă împresoară şi cu 
care mai întrețesut, eu mă rog Ţie: Zază/ nostru! 

Eu mă rog Ţic, Tată al cosmosului, pentru un singur 
lucru mă rog Ţie: fie ca să răsară cât mai degrabă ziua 
cea mare când toți oamenii, vii şi morţi, împreună 
cu îngerii şi cu stelele, cu cele însuflețite şi cu cele 
neînsuflețit, e vor chema cu numele Tău cel adevărat: 
Tatăl nostrul 

Către ceruri ridicăm ochii noştri întotdeauna când Te 
chemăm şi spre pământ îi coborâm când ne amintim 
de păcatele noastre. Întotdeauna sântem în prăpastie 
din pricina slăbiciunilor noastre şi a păcatelor noas- 
tre. Tu eşti întotdeauna întru înălțime, precum se şi 
cuvine măririi Tale şi strălucirii Tale. 

Tu eşti întotdeauna în cer când sântem nevrednici să 
Te primim, dar cu plăcere Te pogori la noi, în sălaşurile 
noastre pământeşti, când însetăm după Tine şi când 
deschidem "Ție uşa noastră. 

Dar şi de Te pogori la noi, totuşi rămâi în cer; în cer 
locuieşti, prin cer umbli şi cu cerul împreună Te apleci 
până în valea noastră. 

Cerul este departe, foarte departe, pentru omul al 
cărui duh şi a cărui inimă sânt întoarse de la Tine sau 
care-şi bat joc când se pomeneşte numele Tău. Dar 
el este aproape, foarte aproape, pentru omul care ţine 
întotdeauna deschisă uşa sufletului său şi aşteaptă să 
vii Tu, Cel mai drag dintre oaspeți. 

Dacă ar fi să-l punem alături de Tine pe omul cel mai 
drept, Iu Te înalți mai presus de el ca cerurile mai 
presus de valea pământului, ca viața veşnică mai pre- 
sus de împărăția morții. 

Noi sântem dintr'un material stricăcios şi putrezitor: 
cum am putea să stăm la aceeaşi înălțime cu Tine, 
Tinerețe şi Putere Fără de moarte! 

Tatăl nostru, Care întotdeauna eşti mai presus de noi, 
apleacă-le până la noi şi ne ridică până la Tine. Ce 
altceva sântem, fără numai limbi alcătuite din țărână 
ca să laude slava Ta? Țărâna ar fi mută pe vecie şi n-ar 
putea rosti numele Tău fără noi, Doamne. Cum poate 
țărâna să e cunoască dacă nu prin noi? Cum ai putea 
să faci minuni din țărâna moartă dacă nu prin noi? 
O, Tatăl nostru! 

SFINŢEASCĂ-SE NUMELE TĂU. 


Sfințindu-Ie, nu Te facem mai sfânt pe Tine, ci pe noi 
înşine ne sfințim. Minunat este numele Tău! Oamenii 
se ceartă pe acest pământ pentru nume: al cărui nume 
este mai mare. Bine ar fi ca numele "Tău să fie amintit în 
aceste certuri, căci toate limbile flecare ar amorți şi toate 
marile nume omeneşti, împletite laolaltă, nu s-ar putea 
asemui cu numele "Tău, Sfinte, Preasfinte! 

Când oamenii vor să sfințească numele "Tău, roagă na- 
tura să îi ajute. lau piatră şi lemn ca să facă biserici; 


împodobesc altarele cu mărgăritare şi flori şi fac foc din 
plante, surorile lor, şi iau tămâie de la cedri, fraţii lor, şi 
sprijină glasurile lor prin glasul clopotului, şi cheamă 
vietăţile în ajutor ca să sfințească numele Tău. Natu- 
ra e curată ca stelele Tale şi nevinovată ca îngerii Tăi, 
Doamne. Îndură-Te de noi pentru curata şi nevinova- 
ta natură, care împreună cu noi sfințește numele Tău, 
Sfinte, Preasfinte. 

Cum vom sfinți numele Tău? 

Oare prin bucurie nevinovată? 

Atunci îndură-te de noi, pentru pruncii noştri nevinovați. 
Oare prin pătimire? 

Atunci caută spre mormintele noastre. 

Oare prin jertfelnicie? 

Atunci adu-Ţi aminte de ostenelile mamelor, Doamne! 
Numele "Tău este mai tare decât oţelul şi mai stră- 
lucitor decât lumina. Ferice de omul ce se nădăj- 
duieşte întru Tine şi se luminează cu numele “Tău. 
Nebunii zic: „Sântem înarmaţi cu oţel, cine ne poate sta 
împotrivă?” lar Tu nimiceşti împărăţii cu gâze nevăzute! 
Înfricoşat este numele Tău, Doamne! EI strălucește şi 
pârjoleşte precum un mare nor de foc. Nimic nu este 
sfânt sau înfricoşat, dacă nu-i legat de numele Tău. Dă- 
mi, Sfinte, dă-mi ca prieteni pe cei în ale căror piepturi 
este înscris numele “Tău, iar de duşmani pe cei ce nu 
doresc să ştie nimic de Tine — fiindcă asemenea prieteni 
au să-mi rămână prieteni până la moarte, iar asemenea 
duşmani au să îngenuncheze în fața mea şi să se dea 
bătuţi îndată ce o să se sfărâme oţelul lor. 

Sfânt şi înfricoşat este numele “Tău, Sfinte, Preasfinte! 
Fie ca să ne amintim de numele "Tău în tot ceasul bu- 
curici noastre şi al istovirii noastre din această viață aşa 
cum ne amintim de el în ceasul morţii, Tată Ceresc al 
nostru, Preasfântul nostru 'Tată! 

Să vie Împărăţia Ta, Mare Împărate! Ne-am săturat 
de împărații care numai la arătare sânt mai mari decât 
ceilalți oameni, dar care zac în mormintele noastre 
deopotrivă cu cerşetorii şi cu robii. 

Ne-am săturat de împărații care mai ieri şi-au trâmbițat 
puterea asupra țărilor şi popoarelor, iar astăzi se plâng; că 
îi dor dinţii! 

Ne-am săturat de ei ca de nişte nori care aduc prepelițe 
în loc de ploaie. „Iată, acesta este om înțelept. Dă-i lui co- 
roana!” striga mulțimea. Coroanei îi e totuna pe al cui cap 
stă. Însă Tu, Doamne, cunoşti înțelepciunea înțelepților 
şi domnia muritorilor. Vrei să-Ţi repet ceea ce ştii deja? 
Vrei să Îţi spun cum cel mai înțelept dintre noi a domnit 
asupra noastră de parcă ar fi fost prost bâtă? 

„lată, acesta este om puternic. Dă-i coroana!, strigă 
mulțimea iarăşi, în altă epocă şi generaţie. Şi aşa, coroana 
a călătorit tăcută de pe un cap pe altul, dar Iu, Atot- 
puternice, ştii cât prețuieşte tăria sufletească a celor înalți 
şi domnia celor puternici. Tu ştii cu câtă slăbiciune au 
stăpânit puternicii împărățiile lor. 

Acum am învăţat prin pătimire că nu este alt împărat 
afară de Tine. Sufletul nostru însetează de Împărăția 
Ta şi de domnia Ia. Rătăcind de colo-colo, oare n-am 
fost destul de defăimați şi de răniți, noi, urmaşii vii de pe 
mormintele micilor împărați şi împărății? Noi ne rugăm 
Ție acum să vii în ajutorul nostru. 

Să vie Împărăția Ta la arătare — Împărăția Înţelepciunii, 
a Părinţiei şi a Puterii Tale! Fie ca acest pământ, care de 
mii de ani este câmp de luptă, să ajungă casă în care Iu să 
fii gazdă, iar noi — oaspeții Tăi. Vino, Împărate, tronul gol 
Te aşteaptă! Odată cu Tine va veni armonia, iar odată cu 
armonia — frumusețea. Ne-am săturat de alte împărății; 
de aceea Te şi aşteptăm acum, Mare Împărate, pe Tine şi 
Împărăţia Ta! 

FACĂ-SE VOIA TA, 


Cerul şi pământul sânt ţarinile Tale, Tată. Pe una din- 
tre țarini semeni stele şi îngeri, iar pe cealaltă — spini 
şi oameni. Stelele se mişcă potrivit voii Tale. Îngerii 
cântă la stele ca la nişte harfe, potrivit voii Tale. Dar 
omul întâlneşte alt om şi întreabă: „Ce este voia lui 
Dumnezeu?” 


Până când n-are să ştie omul voia Ta? Până când se 
va înjosi înaintea spinilor de la picioarele sale? Tu l-ai 
făcut ca să fie deopotrivă cu îngerii şi cu stelele, dar, 
iată, şi spinii sânt mai presus de el. 

Dar iată că omul, dacă vrea, poate să rostească numele 
Tău mai bine decât spinii, deopotrivă cu îngerii şi cu 
stelele. Tu, Dătătorule al duhului şi Dătătorule al voii, 
dă-i omului voia Ia. 

Voia Ta este înţeleaptă şi limpede şi sfântă. Această 
voie mişcă cerurile: de ce n-ar mişca şi pământul, care 
față de cer e ca o picătură întrun ocean? 

Voia Ta este înțeleaptă. Ascult povestea neamurilor 
trecute, privesc spre cer şi ştiu că stelele se mişcă aşa 
cum s-au mişcat mii de ani, întotdeauna după aceeaşi 
lege, şi că aduc vara şi iarna atunci când trebuie. 
Cu înțelepciune lucrând, Tu nu eşti niciodată ostenit, 
Tatăl nostru. Nici un lucru nebunesc nu-şi află loc 
vreodată în planul Tău. Tu eşti la fel de proaspăt în 
înțelepciune şi bunătate acum ca şi în cea dintâi zi a 
Facerii, iar mâine vei fi la fel ca astăzi. Voia Ia este 
sfântă, fiindcă e înțeleaptă şi proaspătă. Sfințenia este 
nedespărțită de Tine cum sântem noi nedespărțiți de 
aer. Lot ce nu este sfânt trebuie să suie la cer treptat, 
însă nimic nesfânt nu se pogoară vreodată din cer, de 
la tronul Tău, Tată. 

Noi ne rugăm ie, Sfinte Tată al nostru, să faci să 
răsară cât mai degrabă ziua când voia tuturor oame- 
nilor va fi înțeleaptă, proaspătă şi sfântă ca voia Ta, 
şi când toate făpturile de pe pământ se vor mişca în 
împreună-glăsuire cu stelele de pe cer, şi când planeta 
noastră va cânta în cor cu toate minunatele Tale stele: 
Doamne, învaţă-ne! 

Dumnezeule, călăuzeşte-ne! 

Tată, mântuieşte-ne! 

PÂINEA NOASTRĂ, CEA SPRE FIINŢĂ, 
DĂ NOUĂ ASTĂZI 


Cine dă trup, acela dă şi suflet, şi cine dă văzduh, acela 
dă şi pâine. Copiii Tăi, Dăruitorule Milostive, aşteaptă 
de la Tine toate cele de trebuință. 

Cine va lumina feţele lor dimineaţa dacă nu Tu, cu lu- 
mina Ta? Cine va priveghea noaptea asupra răsuflării 
lor când dorm dacă nu Tu, Cel mai neobosit decât toți 
străjerii? 

Unde am putea să semănăm pâinea de zi cu zi dacă nu 
în țarina Ta? Cu ce am putea să împrospătăm această 
țarină dacă nu cu roua Ta cea de dimineaţă? Cum i-am 
da viață dacă nu cu lumina a şi cu văzduhul Tău? 
Cum am putea să mâncăm pâinea dacă nu cu gura pe 
care ne-ai făcut-o Iu? 

Cum am putea să ne bucurăm şi să Îţi mulțumim că 


sântem hrăniți, dacă nu prin duhul pe care l-ai suflat în 
noroiul lipsit de viață şi ai făcut din el minune, Iu, Cel 
mai minunat Artist? 

Nu mă rog [ie pentru pâinea mea, ci pentru pâinea 
noastră. Ce folos dacă am pâine numai eu, când frații 
mei flămânzesc împrejurul meu? Ar fi mai bine şi mai 
drept dacă s'ar lua de la mine o asemenea pâine amară a 
iubirii de sine; mai bine să rabd de foame împreună cu 
frații mei. Nu poate fi voia Ta să-ți dea mulţumită un 
singur om, în timp ce sute Te blesteamă. 

Tatăl nostru, dă-ne nouă pâinea noastră, ca să Te slăvim 
întrun glas şi să ne amintim cu bucurie de Tatăl nostru 
Cel ceresc. Astăzi ne rugăm pentru ziua de astăzi. 
Ziua aceasta este mare: în ea sau născut nenumărate 
făpturi noi. Nenumărate făpturi noi, care nu au fost ieri 
şi care mâine nu vor fi, se nasc astăzi sub aceeaşi lumină 
a soarelui, împreună cu noi umblă pe una dintre stelele 
tale şi cu noi dimpreună grăiesc ie: pâinea noastră. 

O, Mare Gazdă! Oaspeţii Tăi sântem de dimineața 
până seara, la masa Ta şedem şi pâinea Ia aşteptăm. 
Nimeni afară de Tine n-are dreptul să zică: pâinea mea. 
Pâinea este a Ta. 

Nimeni afară de Tine nu are drept asupra zilei de mâine 
şi asupra pâinii de mâine, ci numai Iu şi aceia dintre 
locuitorii pământului pe care îi pofteşti Tu. 

Dacă e după voia Ta ca sfârşitul zilei de astăzi să fie linia 
despărțitoare dintre viața şi moartea mea, mă voi pleca 
în fața voii Tale sfinte. 

Dacă e voia la ca mâine să fiu din nou tovarăş de 
călătorie al marelui soare şi oaspete la masa Ia, voi da 
din nou mulțumită Ţie, precum o fac zi de zi. 

Şi mă voi pleca în fața voii Tale iarăși şi iarăşi, pre- 
cum fac îngerii din cer, Dăruitorule al tuturor darurilor 
trupeşti şi duhovniceşti! 

ŞI IARTĂ NOUĂ 
DATORIILE NOASTRE, 
PRECUM ȘI NOI IERTĂM 
DATORNICILOR NOŞTRI, 


Mai uşor este pentru om să greşească față de legile Tale 
decât să le înțeleagă, Tată. Dar pentru Tine nu-i uşor să 
ne ierți greşelile dacă noi nu-i iertăm pe cei care greşesc 
faţă de noi. Fiindcă Tu ai întemeiat lumea pe măsură 
şi pe rânduială. Cum ar putea echilibrul acesta să se 
păstreze în lume dacă ai avea o măsură pentru noi şi 
alta pentru aproapele nostru, sau dacă ne-ai da pâine în 
vreme ce noi dăm aproapelui nostru piatră, sau dacă ne- 
ai ierta păcatele în timp ce noi ne spânzurăm aproapele 
pentru greşelile sale? Cum s'ar păstra atunci măsura şi 
rânduiala în lume, Păstrătorule al legii, Tată? 

Şi totuşi, Tu ne ierți mai mult decât putem noi ierta 
fraților noştri. Noi spurcăm pământul în fiecare zi şi 
în fiecare noapte prin fărădelegile noastre, în timp ce 
Tu ne cercetezi în fiecare zi cu ochiul neîntunecat al 
soarelui Tău şi trimiţi în fiecare noapte iertarea Ta cea 
milostivă prin stele, luminoşii străjeri de la porțile curții 
Tale, Împărătescule Tată al nostru! 


Tu ne faci de ruşine în fiecare zi, Preamilostive: fiindcă 
atunci când aşteptăm pedeapsă, ne trimiți milă; când 
aşteptăm tunetele Tale, ne trimiţi seară paşnică, şi când 
aşteptăm întuneric, ne trimiţi strălucirea soarelui. 

Tu eşti întotdeauna mai presus de păcatele noastre şi 
întotdeauna eşti măreț în răbdarea Ta cea tăcută. 

Vai de nebunul care crede că Te tulbură cu vorbe huli- 
toare! EI e ca un copil care aruncă supărat un grăunte 
de nisip în mare, ca să împingă întreaga mare din locul 
său. Dar marea doar încrețeşte pielea sa pe deasupra şi 
prin puterea sa uriașă întărâtă în continuare neputința-i 
copilărească şi supărată. 

Iată, toate păcatele noastre sânt de obşte şi sântem cu toții 
răspunzători pentru păcatele tuturor. Drept aceea, nu se 
află pe pământ oameni cu totul drepți, fiindcă toți drepții 
au de luat asupra lor unele păcate ale păcătoşilor. Greu e să 
fii om drept fără de prihană, fiindcă nu se află nici un drept 
care să nu poarte pe umerii săi măcar un păcătos. Dar fă- 
mă să înțeleg, Tată, cum se face că cu cât mai mult poartă 
pe umeri dreptul păcate ale păcătoşilor, cu atât este mai 
drept? Tatăl nostru ceresc, Care trimiţi pâine de dimineața 
până seara copiilor 'Tăi şi primeşti greșelile lor ca plată, 
ușurează povara Drept-slăvitorilor şi luminează întunericul 
păcătoşilor! 

Pământul este plin de păcate, dar este plin şi de 
rugăciuni; el este plin de rugăciunile drepţilor şi de 
deznădejdea păcătoşilor. Oare nu este deznădejdea în- 
ceputul rugăciunii? 

Tu trebuie să fii biruitor în cele din urmă. Împărăția 
Ta se va întemeia pe rugăciunile drepţilor. Voia Ta va 
ajunge lege pentru toți oamenii, precum e deja lege 
pentru îngeri. Şi atunci, de ce ar întârzia Tatăl nostru să 
ierte păcatele muritorilor, dând astfel pildă de milostivire şi 
de iertare? 


21 III 


ŞI NU DUCE PRE NOI ÎNTRU ISPITĂ, 


Cât de puţin îi trebuie omului ca să-şi întoarcă fața de 
la Tine înspre idoli! 

EI e împresurat de către ispite ca de un vifor, şi e ne- 
putincios ca spuma unui râu zbuciumat de munte. 
Dacă-i bogat, îndată cugetă că este deopotrivă cu Tine, 
sau Te pune mai prejos de el, sau îşi împodobeşte casa 
cu icoanele 'Tale ca şi cu nişte obiecte decorative. 

Dacă răul bate la uşa lui, cade în ispita de a se tocmi cu 
Tine sau de a Te lepăda cu totul. 

Dacă îl chemi să se jertfească, se răzvrăteşte. Dacă-l 
trimiți la moarte, tremură. 

Dacă-l îmbii cu toate desfătările pământului, e în primejdie 
să-şi otrăvească şi să-şi omoare propriul suflet. 

Dacă descoperi ochilor lui legile purtării Tale de grijă, el 
cârteşte: „Lumea e minunată şi în sine, şi fără Făcător.” 

Ne umple de neliniște lumina Ta, Luminate Tată al 
nostru, ca pe nişte fluturi de noapte. Când ne chemi la 


lumină, noi dăm fuga la întuneric; când sântem puşi în 
întuneric, căutăm lumină. 

Înaintea noastră se află mreaja multor căi, însă ne temem 
să mergem până la capăt pe vreuna din ele, fiindcă la orice 
capăt ne aşteaptă și ne momesc ispite. 

Iar calea ce duce la Tine este tăiată de multe ispite şi 
de multe, multe prăpăstii. Înainte să vină ispita asupra 
noastră, pare că ne urmezi ca un nor luminos, dar când 
ispita vine, dispari. Noi ne agităm tulburaţi şi ne punem 
întrebarea chinuitoare: când ne-am înşelat, atunci când 
am crezut că eşti de față sau atunci când am crezut că 
lipseşti? 

În toate ispitele noastre ne întrebăm: „Iu eşti Tatăl nos- 
tru?” Toate ispitele noastre ne aduc în minte aceeaşi în- 
trebare pe care tot ce este în jurul nostru ne-o aduce în 
minte în fiecare zi şi în fiecare noapte: 

Ce gândeşti despre Domnul? 

Unde este E] şi cine este El? 

Eşti cu EI sau eşti fără El? 

Dă-mi putere, Iatăl şi Făcătorul meu, ca să pot în fieca- 
re clipă, fie ea luminoasă ori întunecată, a vieții mele, să 
răspund la fiecare ispită cu putință unul şi acelaşi lucru: 
Domnul este Domnul. EI e acolo unde sânt eu şi acolo 
unde nu sânt eu. 

Eu tind întotdeauna pătimaşa mea inimă către Dânsul 
şi mâinile mele către sfintele Lui veşminte ca un copil 
către Tatăl său Cel iubit. 

Cum aş putea trăi fără El? Asta ar însemna că pot să 
trăiesc în acelaşi timp şi fără mine însumi. Cum aş pu- 
tea să fiu împotriva Lui? Asta ar însemna că sânt în 
acelaşi timp şi împotriva mea. 

Fiul drept urmează tatălui său cu cinstire, pace şi bucurie. 
Suflă însuflarea "Ta în sufletul nostru, Tată, ca să fim 
fii drepți ai Tăi. 

CI NE IZBĂVEȘTE DE CEL VICLEAN. 


Cine ne va slobozi de rău dacă nu Tu, Latăl nostru? 
Cine va întinde mâinile către copiii ce se îneacă dacă 
nu tatăl lor? 

Pe cine priveşte mai mult curăţenia şi frumusețea casei 
dacă nu pe stăpânul ei? 

Tu ne-ai chemat dintru nimic ca să fim ceva, dar noi 
legăm prieteşug cu răul şi astfel ne întoarcem în nimic. 
Înfăşurăm în jurul inimii noastre şarpele de care ne 
temem cel mai mult. 

Din toată puterea noastră strigăm împotriva întuneri- 
cului, dar întunericul trăieşte în sufletele noastre: mi- 
crobii întunericului şi microbii morții. 


Ne luptăm întrun glas cu răul, iar răul se strecoară 
pe tăcute în casa noastră; în timp ce noi strigăm, răul 
cucereşte poziție după poziție şi ajunge mai aproape de 
inima noastră. 

Stai, Preaînalte “Tată, stai între noi şi rău, şi vom înălța 
inimile noastre, şi răul are să sece cum seacă sub arşița 
soarelui izvorul de lângă cale. 

Tu eşti cu mult deasupra noastră şi nu simți cum creşte 
răul, dar noi ne înăbuşim sub el. lată, răul creşte în noi 
pe zi ce trece, sub ochii noştri, şi întinde îmbelşugatele 
sale roade în toate părțile. 

Soarele ne spune „Bună dimineaţa!” zilnic şi ne pune în- 
trebarea: ce avem să-I arătăm Marelui nostru Împărat? 
Şi noi Îi arătăm doar vechile roade stricate ale răului. 
Dumnezeule, oare nu e țărâna cea nemişcată şi fără viață 
mai curată decât omul care se află în slujba răului? 
lată, ne-am zidit casele şi castelele prin văi şi gropi 
ale pământului. Ţie nu-Ţi va fi greu să porunceşti râu- 
rilor Tale să înece toate aceste văi şi toate aceste gropi, 
curățând pământul de oameni şi de faptele lor cele rele. 
Dar Iu eşti mai presus de mânia noastră şi de sfaturile 
noastre. Dacă ai asculta sfaturile omeneşti, ai fi nimicit 
lumea până la temelii şi Te-ai fi îngropat pe Tine Însuţi 
în ruine. 

O, Cel mai înţelept dintre toți taţii! Tu totdeauna zâm- 
beşti în frumusețea şi nemurirea “La cea dumnezeiască 
şi, iată, din zâmbetul "Tău cresc stele! Întotdeauna pre- 
schimbi zâmbind răul nostru în bine şi altoieşti pomul 
binelui pe pomul răului, şi astfel vindeci cu răbdare 
Grădina Raiului cea lăsată în părăsire de către noi. Tu cu 
răbdare vindeci şi cu răbdare zideşti. Cu răbdare zideşti 
a Ta Împărăţie a binelui, Împăratul şi Tatăl nostru. Ne 
rugăm 'Ţie: slobozeşte-ne de rău şi umple-ne de bine, 
Tu, desăvârşită deşertare de rău şi umplere de bine. 

TATĂL NOSTRU 

CARELE EŞTI ÎN CERURI, 
SFINŢEASCĂ-SE NUMELE TĂU. 

VIE ÎMPĂRĂȚIA TA, FACĂ-SE VOIA TA, 
PRECUM ÎN CER, ŞI PRE PĂMÂNT. 
PÂINEA NOASTRĂ, CEA SPRE FIINŢĂ, 
DĂ NOUĂ ASTĂZI ŞI IARTĂ NOUĂ 
DATORIILE NOASTRE, 

PRECUM ŞI NOI IERTĂM 
DATORNICILOR NOŞTRI, 

ŞI NU DUCE PRE NOI ÎNTRU ISPITĂ, 
CINE IZBĂVEŞTE DE CEL VICLEAN. 
CĂ A TA ESTE ÎMPĂRĂȚIA 

ŞI PUTEREA ŞI SLAVA, ÎN VECI. AMIN. 


Stelele şi soarele sânt cetățeni ai Împărăției Tale, Tată. 
Înscrie-ne şi pe noi în această oaste strălucitoare. 
Planeta noastră este mică şi întunecată, dar este lu- 
crul “Tău, zidirea Ta şi însuflarea Ta. Cum poate să 
iasă din mâinile Tale ceva ce nu e mare? Totuşi, prin 
micimea şi întunecarea noastră, noi facem mic şi în- 
tunecat locul sălăşluirii noastre. Da, pământul este 
mic şi întunecat de câte ori îl socotim împărăție a 
noastră şi când ne închipuim ca nişte nebuni că sân- 
tem împărați ai lui. 

lată, între noi sânt mulți care au fost împărați pe 
pământ şi care acum, stând pe ruinele tronurilor lor, 
se miră şi întreabă: „Unde sânt împărățiile noastre?” 
Şi multe sânt împărăţiile care nu ştiu ce sa întâm- 
plat cu împărații lor. Fericit omul care priveşte prin 
nori şi şopteşte graiuri pe care le aud: „A a este 
Împărăția!” 

Ceea ce numim împărăția noastră pământească € plin 
de viermi şi e trecător ca băşicile pe un râu adânc. 
O grămadă de ţărână pe aripile vântului! Numai 
Tu ai adevărata Împărăție şi numai Împărăția Ta 
are Împărat. la-ne de pe aripile vântului, Milostive 
Împărate, mântuieşte-ne de pe aripile vântului! Şi fă- 
ne cetăţeni ai veşnicei Tale Împărăţii, aproape de ste- 
lele şi de sorii Tăi, aproape de îngerii şi de arhanghelii 
Tăi, da, aproape de Tine, 

Tatăl nostru! 

ŞI PUTEREA 


A Ta este puterea, fiindcă a Ta este Împărăţia. Aşa- 
numiții împărați sânt neputincioşi. Singura lor putere 
împărătească stă în titlurile lor împărăteşti, ce sânt de 
fapt doar titlurile Tale. Ei rătăcesc prin țărână, şi țărâna 
merge unde vrea vântul. Sântem pribegi, umbre şi țărână 
mişcătoare. Dar şi când rătăcim şi ne mişcăm, tot prin 
puterea a o facem. Prin puterea Ta ființăm şi prin pute- 
rea Ta vom viia. Dacă omul face binele, îl face cu puterea 
Ta, prin Tine; iar dacă face răul, îl face cu puterea Ta, însă 
prin sine. Lot ce se face, se face cu puterea Ta, folosită bine 
sau rău, întru înțelegere sau fără de înțelegere. Dacă omul 
foloseşte puterea Ta după voia Ta, Tată, atunci puterea Ta 


este a Ta; iar dacă omul foloseşte puterea Ta după voia sa, 
atunci puterea a se cheamă a lui, şi este rea. 

Eu zic, Doamne, că atunci când Tu faci ce vrei cu puterea 
Ta, ea este bună, însă când cerşetorii, care au împrumu- 
tat putere de la Tine, se trufesc făcând ce vor cu puterea 
Ta ca şi cum ar fi a lor, ea este rea. Şi astfel, există 
un singur stăpân, dar sânt şi oameni ce întrebuințează 
în chip samavolnic puterea Ta, da, întrebuinţează păr- 
ticele ale puterii Tale, pe care cu milostivire o dai cu 
împrumut de la masa Ta cea bogată acestor muritori 
săraci de pe pământ. 

Caută spre noi, Puternicule Tată, caută spre noi şi nu 
te grăbi să trimiți puterea Ta țărânii pământeşti până 
ce nu va pregăti două odăi ca să Ie încapă: bună-voirea 
şi smerenia — bună-voirea ca să întrebuințeze spre bine 
darul împrumutat de la Dumnezeu şi smerenia ca să-şi 
aducă aminte întotdeauna că toată puterea din lume este 
a Ta, Mare Dătătorul de putere. 

A Ta este puterea sfântă şi înțeleaptă — dar când se află 
în mâinile noastre, puterea Ta este în primejdie să se 
spurce şi să ajungă ne-sfântă şi nebunească. 

Tată, Care eşti în ceruri, ajută-ne să cunoaştem şi în fie- 
care zi să facem un singur lucru: să ştim că toată puterea 
este a Ta şi să întrebuințăm puterea Ta după voia Ta. 
Iată, sântem nefericiți, fiindcă am despărțit ceea ce-i de 
nedespărțit la Tine: am despărțit puterea de lumină, şi 
am despărțit puterea de dragoste, şi am despărțit puter- 
ea de credință, şi în cele din urmă — iar asta este pri- 
cina cea dintâi a căderii noastre — am despărțit puterea 
de smerenie. Tată, uneşte, rugămu-le, ceea ce fiii Tăi 
nebuneşte au despărțit. 

Ne rugăm Ţie: ridică la cinstea cea dintâi puterea Ia, 
care a fost lăsată în părăsire şi necinstită: fiindcă, iată, 
oricum am fi, sântem copiii Tăi. 

SLAVA, ÎN VECI. 


A Ta e slava cea împreună-veşnică cu Tine, Tatăl nos- 
tru Împărătesc. Ea ţine de ființa Ta şi nu atârnă de noi. 
Nu este slavă din vorbe ca slava muritorilor, ci este 
din aceeaşi esență netrecătoare ca şi Tine. Da, ea este 
nedespărțită de Tine cum e lumina nedespărțită de 
soarele fierbinte. Cine a văzut centrul şi periferia slavei 
Tale? Cine a ajuns slăvit fără să atingă Slava Ta? 

Slava Ta cea strălucitoare ne înconjoară din toate părțile 
şi ne priveşte în tăcere, parte zâmbind, parte mirându- 
se de frământările şi de cârtirea noastră omenească. lar 
când tăcem, cineva ne şopteşte în taină: sânteți copiii ai 
Tatălui slăvit. 

O, cât este de dulce această slăvită şoaptă! 


Ce am putea dori mai mult decât să fim copiii slavei 
Tale? Nu e aceasta îndeajuns? Fără îndoială, este îndea- 
juns pentru o viață adevărată. Dar, iată, oamenii vor să 
fie taţi ai slavei. lar acesta e începutul şi culmea neno- 
rocirii lor. Ei nu se mulțumesc să fie copiii şi părtaşi ai 
slavei Tale, ei vor să fie taţi şi purtători ai slavei Tale. Şi 
totuşi, Iu eşti singurul Tată şi singurul purtător a toată 
slava. Mulţi sânt cei ce folosesc în chip rău slava Ta şi 
mulți sânt cei ce se amăgesc pe sine. Nimic nu e atât de 
primejdios ca slava în mâinile muritorilor. 

Tu arăţi slava Ta, iar oamenii se ceartă în jurul ei. Slava 
Ta este fapt, iar slava omenească este cuvânt. 

Slava Ta zâmbeşte şi mângâie totdeauna, slava ome- 
nească despărțită de Tine înfricoşează şi ucide. 

Slava Ta hrăneşte pe cei săraci şi îndrumă pe cei blânzi, 
slava omenească desparte de Tine. Ea este cea mai bună 
unealtă a satanci. 

Ce caraghioşi sânt oamenii când încearcă să-şi facă slavă 
afară de Tine şi despărțiți de Tine! Fost-a un nebun 
care ura soarele şi încerca să afle un loc ferit de lumina 
soarelui, care să fie al lui. El a clădit o colibă întunecoasă 
şi n'a făcut ferestre, şi a intrat în ea, şi stătea în beznă, şi 
se bucura că s'a izbăvit de marele izvor al luminii. Astfel 
de nebun şi astfel de cetățean al întunericului este cel ce 
se străduie să-şi facă slavă afară de Tine şi despărțit de 
Tine, Nemuritorule Izvor al Slavei! 

Nu există slavă omenească, la fel cum nu există putere 
omenească. A Ia este puterea şi a Ia este slava, Tatăl 
nostru. Dacă nu le împrumutăm de la Tine, nu le avem, 
şi ne ofilim ca frunzişul uscat despărțit de pom şi 
împrăştiat după bunul plac al vântului. 

Să fim mulțumiți, ca să ne numim copii ai ăi. Nu este 
cinste mai mare în cer sau pe pământ decât aceasta. 

la de la noi împărăţiile noastre, puterea noastră şi slava 

noastră. Lot ce am numit vreodată 4/ noszru zace în ru- 
ine. Ia de la noi ce era al Tău dintru început. Întreaga 
noastră istorie a fost o străduință nebunească de a făuri 
împărăția noastră, puterea noastră şi slava noastră. În- 
cheie grabnic vechea noastră istorie, unde ne-am lup- 
tat să ajungem stăpâni în casa Ta, şi deschide o istorie 
nouă, unde ne vom trudi să ajungem slugi în casa care 
este a Ta. lată, mai bun şi mai slăvit lucru este a fi slugă 
în Împărăția Ta decât a fi cel mai mare dintre împărați 
în împărăția noastră. 

Drept aceea, fă-ne, Tată, slugi ale Împărăției Tale, pu- 
terii Tale şi slavei Tale, în neam şi în neam şi în toți 
vecii. Amin! 

